มันนี่ทูเดย์
ทหารไทยปิดเอทีเอ็ม
4 พ.ย. 2558

ทหารไทยปิดเอทีเอ็ม
ธนาคารทหารไทย แจ้งว่า จะปิดระบบงานเอทีเอ็มของธนาคารเป็นการชั่วคราว ในช่วงเช้าของวันเสาร์ที่ 7 พ.ย. 2558 ตั้งแต่เวลา 02.00-06.00 น. เพื่อพัฒนาระบบงานและตอบสนองความความต้องการของลูกค้าให้ดียิ่งขึ้น โดยในช่วงเวลาดังกล่าวลูกค้าจะไม่สามารถทำธุรกรรมต่างๆ คือ ฝาก ถอน โอน จ่ายบิล ผ่านตู้เอทีเอ็ม ตู้ฝากเงินสด (เอดีเอ็ม) เครื่อง EDC ทีเอ็มบีและต่างธนาคาร ทั้งในและต่างประเทศได้ และไม่สามารถทำรายการโอนเงินต่างธนาคารผ่านระบบอินเทอร์เน็ตแบงก์กิ้ง ทีเอ็มบี ทัช โมบายแอพพลิเคชั่น และ ME by TMB ส่วนลูกค้าทั่วไปจะไม่สามารถใช้บัตรเอทีเอ็ม บัตรเดบิตธนาคารอื่น ทำรายการที่ตู้เอทีเอ็ม และตู้ฝากเงินสดของทีเอ็มบีได้